
DE 


CORPORIBUS EXTRANEIS 


IN 


TRACTU AEREO ADMISSIS: 


Liget aer, in pulmonem irrumpens, nasi cavum aut oris partem¬ 
que pharyngis necessario transcurrat, attamen eorum auctoritate 
innixus qui de rebus anatomicis tractaverunt, his verbis tractu scilicet 
aereo , hanc solam organorum respirationis partem designandam 
censeo, quae ab orificio laryngis superiori usque ad subdivisiones bron¬ 
chiales panditur. 

Exceptis tum aere respirabili, tum parva illa muci copia quse 
faciem tractus aerei interiorem lubricare solet, omnia quselibet 
corpora, si in hunc-ce tractum ingerantur, corporibus extraneis 
annumeranda haud immerito quidem non nullus affirmaverit. Fluida 
nihilominus elastica noxia vel non respirabilia, in tractu aereo admissa, 
praetermittere libuit, neque de ullis nisi liquidis et solidis corpo¬ 
ribus disserere. 



De Liquidis. 


Etiamsi a plerisque auctoribus qui de pathologia dixerunt omissa 
fuerint liquida extranea corpora , de his tamen breviter dicam ; 
quippe quae saepesaepius respirationi sua mole nocuerint asphyxiam¬ 
que pepererint. Nulla autem ejusmodi corpora frequentius invenias 
quam sanguinem, pus, materiem tuberculosam molliorem factam, 
aquam, alimenta liquida. 

Quoad introitum spectat, magnopere alia ab aliis differunt. 

I. Oriri nempe potest sanguis seu ex apoplexia pulmonari; seu ex 
aperto aortae arteriae anevrysmate in pulmone, trachea aut bronchis; 
seu ex vulnere thoracis parietem transfodiente pulmonemque lae¬ 
dente; seu ex colli vulnere quo trachea offenditur. 

II. Pus aliquando effluit ex abeessu, propter tractum aereum sito ; 
(observatum est exitio fuisse feminae quadraginta annos natae ab- 
cessum qui, postquam in laryngis ventriculo increvisset, laryngem 
demum effluxo pure complevit. Morgagni ); aliquando ex rupta in 
bronchos vomica; aliquando irrumpente pariter in bronchos liquido 
puriformi quod saepius in empyemate observatur, post ulceratam 
pulmonis superficiem aut gangraena correptam; aliquando'ex in¬ 
timo parenchymate heparis, postquam hujusce organi facies convexa 
diaphragmati, diaphragma basi pulmonis adhaesit, atque ea demum 
ulceratione perforata fuerunt. 

III. Haud ita raro fit ut materiei tuberculosae mollioris factae 
magna copia subito erosum invadat bronchialem tubulum. 

IV. Aqua saepenumero occupari submersi hominis tractum aereum, 
irrita sententia Dethardingiana, censeo atque inde, eumdem apud 
hominem emersum , respirationem fore impeditam. Viris artis 
obstetriciae peritis itidem compertum est aquam amnios in tractu 
aerio retentam, postquam foetus ex matris utero evasit, corporis 

extranei vices gerere, prohibere scilicet a ducendo liberius et de 
more spiritu. 

V. Liquida alimenta tractum aereum duplici via possunt in¬ 
vadere ; tum per vulnus ulcusve ductum digestivum simul et 
respiratorium offendens, tum per os ipsum laryngis superius ( si 
forte perturbetur deglutitio ) : qua quidem de re infra sum dic¬ 
turus. 

Liquida corpora iis praecipue casibus suffocationem provocant; 
scilicet: 

i° Quum, apud vel robustum hominem, in tractum aereum 
tanta copia affluunt ut aeris exclusi sedem occupent, solaque res¬ 
piratorio nisu sollicitentur. 

2 ° Quum etiam parvum liquidorum pondus expellere non valent 
debilitatae vires respiratoriae, uti observare est apud senes, neona¬ 
tos , moribundos, quosdam submersos, quoscunque demum causa 
qualibet spiritum aegre ducentes. 

3° Quum sanguis per bronchotomiae operationem effusus in 
tractum aereum illabitur, adjecta nova suffocationis causa. 

Iis vero symptomatibus suspicari licet corpora liquida tractum 
aerum obstruere; scilicet : 

Phcenomenis suffocationem denunciantibus (quae ulterius expo¬ 
nam ) , runco mucoso vehementiori, quem etiam remotus ab 
aegri lectulo notaveris atque per totum audiveris pectus, admota 
aure seu nuda, seu stethoscopo instructa. 

Quod ad therapeiam spectat; quid de apoplexia pulmonari, de 
anevrysmate, de thoracis vel colli vulnere, de ruptis vomicis, de 
submersis caeterisque.? In morborum eorum curatione pars quae¬ 

dam esi unicuique peculiaris, quam ad me non attinere opinor; pars 
vero altera quae spectat ad removenda corpora liquida, si aegrum in 
periculum inducant salusque ex eorum exitu sit speranda. Sic refert 
fSprengel Beniyenium tracheotomia usum fuisse, uti puri apostematis 

in larynge aperti exitum praeberet. Eam vero partem liquidis solidis¬ 
que corporibus communem ad solidorum therapeiam remitto. 

Itaque ab ingrati illa quaestionis parte discedo, historiam solido¬ 
rum corporum aggressurus, quippequam opusculi hujuscebasim ac 
fundamentum fere affirmaverim. 

De Solidis Corporibus. 

Corpora extranea solida quae in tractu aereo observata sunt, aut 
intus nata creverunt, aut ab exteriore venientia admissa fuerunt. Haec, 
polypos scilicet laryngis, observatos & professoribus Pelletan, Dcsault, 
atque ab aliis, sive membranas croupales, ad me neutiquam perti¬ 
nere censeo, ut patet ex ipso quaestionis themate. Illa autem inter se 
plurimum differunt tinn natura, tum forma, tum densitate, tum 
superficie, tum situ, tum mobilitate atque immobilitate, tiim in¬ 
troitus modo, tum libertate vel adhaesione. 

In tractu igitur aereo occurrerunt : phaseoli faba, Pelletan , 
Boj er, Marjolin, Riedlinus, Raw , Laromiguiere , Mujs , Ver- 
dier , etc., etc.; cerasi nucleus, Mem. ac chir., Sennert. Desaull, 
epk. cur. nat. j globuli forma (moule de bouton) Pelletan; glans 
plumbea, Bartholin^ Verduc , Delius; male digesta alimenta , Corvi- 
sart, Morgagni; calculus (un caillou) Pelletan; maxilla scombri 
(mach. de maquereau ), Pelletan j nummus aureus, Louis; duca¬ 
tum , Hechsteterusj nucis avellanae putamen, Tulpius, Benedictusj 
nummus argenteus decem assibus constans, Prof. Dupujlren; spina 
ferrea (epingle), Lamartiniere , Sue; acus, Blandin ; ascarides lom- 
bricoides , Haller, Ephem. nat. cur. spica frumenti; agarici com¬ 
munis fragmentum, Heister; botuli frustulum, Stehelin; pars quaedam 
tendinosa e vitulo excerpta, Pelletan; castaneae fragmentum, Mar¬ 
cellus Donatus j idem polypi ^ pharynge delapsi; idem amygdalis; 
armeniaci mali amygdala ( amande d’abricot), Lescure ; nucleus pruni, 

Hagendomj ossiculum, Riedlinus , Sue, Stalpart Vanderwiel , 
Bormet, Ver duc, Lescure, Desault j pannus, Pelletan j pilula, Marb' 
cellus Donatus, Benedictus; turundae, Fab. de Hilden, Tulpius; pars 
pomi, Schenckius; musca qua papam Adrianum Quartum praefo¬ 
catum narrat Gottfridius; globus filorum laneorum, Blancard; ficus; 
uvoe passae acinus, quo dicunt poetam Anacreonta interemptum; gra¬ 
num integrum uvae, Marcellus Donatus, egomet; stupa (etoupe), 
Percy; Acephalocystis, etc., etc., etc. 

De introitus modo. — Corpora extranea solida in tractu aereo , sive 
per ipsum orificium laryngis , sive per hiatum parietum anormalem 
admittuntur. 

Prima variis modis ingrediuntur: 

i°. St quis conetur solerter, ore aperto, corpus in aera missum ac¬ 
cipere, fieri potest ut laryngem corpus illud recte petat, adjuvante 
simul tum cervicis situ, tum fortuito et vehementi aspirationis nisu. 

2 °. Alimentis etiam invadi potest tractus aereus, si quis vomitum 
coercere nitatur, ut palet ex observatione celeberrimi Corvisart , sive 
obsteterit alia quaelibet causa, ut in exemplo quodam k Morgagni 
citato videre est. Notandum tamen alimenta in ductu aereo post 
mortem inventa non satis per se esse ut necessario concludamus illa, 
vivo homine, fuisse introducta; quum ipsa, post mortem, introduci 
potuerint, propter phoenomena cadaverina. 

3°. Per deglutitionem, tres sunt causae cur corpora extranea os 
laryngis subeant : 

a. Quotiescumque, vel integra organorum fabrica, atque alimentis 
jam pharyngem obtinentibus, subito perturbatur deglutitio convul- 
sivo , ut ita dicam, respirationis motu; ut accidit, ex. gratia, apud 
ridentes et sternutantes. 

b. Quum deglutitionis organa paralysi vel spasmo afficiuntur; uti 

observare est apud apoplecticos, moribundos, nervosas, ut aiunt , 
quasdam mulieres. 

c. Quum denique eroditur atque penitus aboletur epiglossis.Quanti- 
cumque etenim sit momenti physiologislae recentioris sententia, ta¬ 
men ex observationibus a Reichel, Rudolphi } Sachse, Pelletan 
excerptis constat saepissime perturbari deglutitionem, alimenta quin 
imo in tractum aereum ingurgitari, si destruatur vel contorta indu¬ 
rescat epiglossis. 

Porro, quum os laryngis superius glottidisque rimula nulla ad¬ 
mittere possint corpora nisi ipsorum diametris accommodata, inde 
insequitur ut corpora ampliora in larynge deprehendantur, quae 
tracheam ingredi numquam potuerint. 

Quod autem secunda spectat, id est corpora trans parietes inva¬ 
dentia, ea modo per vulneratas, modo per lente erosas ductus aerii 
parietes ingrediuntur. 

Ad primum ordinem referri potest exemplum supra citatum 
spinae ferraee ab extremo flagello divulsae, quam postea extraxit 
Lamartiniere . 

Ad secundum autem plurima facta notatu dignissima perlinent. 
Nempe constat corpus extraneum in oesophago retentum hunc duc¬ 
tum perforasse tracheaeque penetralia subiisse j uti de acu narrat 
Suqa de vermibus Schurigius , etc., etc. Calculos pulmonares vide¬ 
re fuit granum milii, cicer, aut fabam mole adaequantes {Morgagni). 
Quin imo Benivenius et Prevoti , quos in testimonium vocat Mor¬ 
gagni, pariter quosdam observaverunt calculos pulmonares ex trachea 
tusse expulsos, quorum unus avellanam nucem aequabat volumine , 
alter superabat. Quid vero de illis dicam calculis crassiori mole tra¬ 
cheam laedentibus, de illo calculo, ex. gr. nucleo mali persici fere 
pari, quem illustrissimo Morgagni ostenderat publicus quidam cursor ? 
Yix credideris istos glottidem superare potuisse, quamvis Morgagni 
affirmet ab &gro perceptum fuisse et designatum iter calculi a dex¬ 
tro pulmone emergentis et non nisi validis conatibus expulsi. 

Cruihshank ait cretaceas illas moles quae in glandulis bronchia¬ 
libus apparent tracheam intrare, ulceratis prius hujusce ductus 
parietibus. Doetor Hunter , quum res anatomicas demonstraret, 
adstantium oculis subjicere solebat cricoideoe cartilaginis basim in 
osseum fragmentum conversam, quae quidem tusse acerbissima missa 
fuerat, postquam gravissimis symptomatibus causae fuisset. Apud 
Morgagni legimus a viro quodam medico expectoratum fuisse ossi¬ 
culum, cujus una facies concava atque aequalis, altera convexa et 
rugosa et de cujus origine magnopere disputatum est. Homo qui¬ 
dam morbo Gallico affectus, tumore inflammatorio conspicuus in 
summa sterni parte insidente, violenti suffocatione fuit correptus 
quae non cessavit nisi expulso quodam osseo fragmento , ex sterni basi 
divulso tracheamque ingresso , ut plerique suspicati sunt ( Archives ), 
Refert Pigrai costae cujusdam fragmentum tribus digitis latum, ab 
ipso aegri thorace veniens, per tracheam emissum fuisse. Kysti 
acephalocystides heparis vel pulmonum in viis aeriis aliquando ape¬ 
riuntur. Observatum est etiam anormales illas productiones e thy¬ 
reoideo corpore in tracheam migravisse asphyxiamque peperisse. 
Omnes denique auctores mentionem egerunt de turundis aereum 
tractum subeuntibus per thoracis vulnera, quorum ad sanationem 
adhibita fuerant ; quaa quidem pariter tusse rejecta. Ad hcec 
super addam glandem plumbeam stupamve sclopeto in pectus emis¬ 
sam et postea exscreatam. Delius. Percy. 


De mobilitate atque immobilitate. — Corpora extranea aut mobilia 
aut immobilia sunt. 

Quod si infra glottidem pervenerint, levi simul superficie, 
modicis tum pondere, tum densitate fuerint, aut in altum aut in 
imum vicissim feruntur, descendente vicissim aut ascendente aeris 
columna : quod quidem a practicis notandum imprimis est atque 
doetoris Favier experimentis plane comprobatum. 

Quaedam autem corpora mediocri densitate , dum in trache4 per¬ 
manent, circumfusam humiditatem^ ut ita dicam, hauriunt ita 
ut intumescant et, primum mobilia, modo fere aut omnino im¬ 
mobilia evadant ; sic, fabas in tractu aereo tumefactas plurimi 
viderunt, imo germinatam unam invenit Riedlinus. 

Saepissime idem corpus videre est vicissim mobile atque immo¬ 
bile esse, ita ut, postquam per aliquod tempus in quodam tractus 
aerii loco immotum permanserit iterum atque iterum depella¬ 
tur peregrineturque et iisdem demum de quibus jam supra dic¬ 
tum est vicibus sit obnoxium. 

Alia vero corpora omnino immobilia reperias , sive laryngis ca¬ 
vum obtineant, illius quidem orificium superantia; sive in ipsius 
ventriculi cavo recepta fuerint; sive , quod rarius evenit , tracheam 
obtinuerint; sive, quod frequentius, ad bronchorum alterutrum 
dextrumque praesertim pervenerint. 

Plurimae sunt causae cur immobilia permaneant extranea corpora; 
i°si in angustum sinuosumve ductus aeri anfractum, ventriculum,ex. 
causa, recesserint; 2 ° si mole ampliori aut inaequali superficie cons¬ 
picua fuerint, veluti maxilla scombri pannusve de quo locutus est 
Pelletan ; 5° si parte quadam suimetipsorum parietibus tractus aerii 
inserantur, uti narratum est de acu , ferreisque spinis. 

De phoenomenis corporum extraneorum introitum insequentibus. — 

Si quis attente consideraverit corpora in tractu aereo admissa, ea 
brevi animadvertet pluribus et variis se modis gerere. 

Quaedam etenim in ductum aerium vix illapsa subito expuuntur, 
neque ullam ab eis nisi minimam perturbationem patitur respiratio. 
Hic adnimadvertendum censeo corpora extranea tiim praesertim 
facilius expulsa fuisse, quum per inferiorem tractus aerii partem 
luerunt admissa; neque satis ex anatomicis notionibus constat quo¬ 
modo se res habere potuerit. 

Crassiora autem corpora, quum aeris iter statim interceperint, 
asphyxiam subitam ipsamque mortem pepererunt. 

Caeterorum denique introitus tusse acerba, vehemente, convulsiva, 
imminente suffocatione, pavore, anxietate, atque aliquando rauC& 
vel extincta voce denunciatur. Formidandam illam symptomatum 
seriem excipit status aegri tranquillior, conquerentis tamen modicum 
et permanentem in qualibet tractus aerei parte dolorem : simul, aegre 
ducitur spiritus; peculiaris, aere tracheam et bronchos transcurrente, 
sibilus editur ; corrupta , rauCa vox nonnunquam deficit ; tussis 
perstat. 

Illis symptomatibus nova symptomata, rarius quidem, accedunt; 
materiei scilicet spumosae vel rnucoso-sanguinolentae, meri etiam 
sanguinis exscreationem observare est, praesertim si corpora extranea 
acuminibus horrentia, asperave , densaque mole constantia occur¬ 
runt , ex gr. coccyx pulli gallinacei de quo mentionem fecit Sue , 
fragmentum osseum triangulare a doctore Lescure memoratum, aliud 
fragmentum a scapulo vituli divulsum, sicut nobis tradidit Stalpart 
V^an Derwiel : Hisce in casibus hemoptoen supervenisse constat. Alias 
irritis ad rejicienda alimenta conatibus aegri laborant, alias difficiliter 
deglutiunt. Nonnunquam tandem , sed rarissime , commorante cor¬ 
pore extraneo , minime perturbatur vox aut respiratio nullusque do¬ 
lor adest : sed, elapso vario temporis intervallo, suffocationis phoe- 
nomena redeunt , sive riserit aeger^ sive tussiverit, sive pronum in 
terram caput inclinaverit, sive nulla causa deprehendatur ; motibus 
convulsivis exagitatur aeger, violacea illius facies et livida, lacrymis 
madescunt oculi, sanguine turgent colli et frontis venae quotiescum¬ 
que aer expellitur, intumescit arteria aspera; extremi artus friges¬ 
cunt et omnis deficit sensus; quodquidem raro nisi jam proxima 
morte observatur. 

Quum vero magis ac magis difficile spiritum duceret aeger, latera 
colli emphysemate invadi visa sunt. Hocce phaenomena primus 
omnium notasse videtur doctissimus Louis, atque ex eo natum 

2 

arbitratus est quod, aere compresso, ruptas bronchiales vesicula? 
fuerunt , aer ipsum , in textu cellulari infusum qui lobulos pul¬ 
monales ambit, radices pulmonales invasit, inde mediastinum et 
tandem partem colli inferiorem. Narrat Lescure, quodam in casu , 
aer in pulmonis parenchymate restitisse neque ad partem usque 
colli lateralem grassatum fuisse. Quin imo videre fuit aer, ruptis 
cellulis et superficie externa pulmonum, pleuram invadere. 

iEgrum ab omni malo vicissim levari atque urgeri facillime quis¬ 
que intelliget, dummodo prius dicta in mentem revocet simul 
que attenderit : i° tractum aereum non inter se pares diametros ubi¬ 
que praebere; 2 ° membranam villosam non sensibilitate eadem 
ubique esse praeditam. —Extranea itaque corpora, j° si in glot¬ 
tidis orificium angustum exquisitaque sensibilitate praeditum im¬ 
pellantur , expirando aeri obstant, musculos praeterea glottidis cons- 
triclores ad convulsive contrahendos inducunt; 2 * si vero libera 
in ampliori arteriae asperae canali occurrant partique minus sen¬ 
sibili contigua , leviter obstant quin aer expellatur ; 3’ si demum 
teres planumque simul corpus extraneum, veluti nummus, val¬ 
vulae instar aget quae aeris transitum permittit vel intercipit, pro¬ 
ut transversalem verticalem vesitum obtinuit. 

Si corpus extraneum in viis aeriis remanserit, mors inde consequi 
poterit, elapsis aliquot adhuc diebus; sive, situ hujusce corporis 
iterum mutato, aeri transitus ad extremum usque vitae tempus om- 
mino intercludatur; sive itineris pars quae libera aeri superfuit an¬ 
gustior sit quam ut satis aeris ad hematosim perficiendam transeat : 
tunc enim aeger lenta quadam asphyxia interimitur. Praeterea obstare 
tiim possunt respirationi et inter asphyxiae causas annumerari et 
pulmonis emphysema et ejusdem visceris congestio sanguinea et 
mucosae spumae quae asperam arteriam ejus que ramos obstruunt. 
Hisce in casibus saepenumero aegri usque ad mortem tusse continua, 
identidem recrudescente, urgentur neque spiritum ducui t nisi la-> 

boriose et quodam cum murmure, ronco moribundorum haud 
absimili. 

Quamvis ex corpore extraneo, in viam admisso qu& pabulum vitae 
transire debet, mors proxime imminere videatur , tamen ex mul¬ 
torum observatione constat eadem haec corpora, cum in qu&dam 
parte viarum aeriarum constiterint, pluribus mensibus imo etiam 
annis posse ibi commorari; verbi gratia, calculum tribus heb- 
domatibus restitisse tradidit testis Pelletcin; avellanam nucem 
duobus mensibus Thomas Bartholinus ; ossiculum quoddamqua- 
luor mensibus Stalpart Van Derwielj fplumbeam glandem anno 
dimidio idem Bartholinus; os acutum decem mensibus Lescure; 
cerasi nucleum anno loto Eph. cur. nat. j frustulum putaminis nucis 
avellanae tredecim mensibus Schurigius ; Lusitanicum nummum 
biennis et duobus mensibus Hethsteterus; Gallicum nummum aureum 
( un louis de 24 francs) quinque annis et quatuor mensibus Louis j 
exterius avellanae nucis tegmen septem annis Tulpius; decem et sep¬ 
tem annis coccygem pulli gallinacei Sue. 

Quum haec corpora ita commorata sunt, tum seriem adducunt 
symptomatum, quae in primis ex loci ipsius quem occupant altera- 
tione oriuntur. 

Itaque si corpus in alterutro laryngis ventriculo seriem, inde nas¬ 
citur irritatio perpetua et membranae villosae chronica inflammatio, 
quam postea ulceratio consequitur. Si vero malum ad laryngis carti¬ 
lagines progrediatur , haec in os vertuntur'et deinceps corrodiuntur 
obscuro illo morbo qui, ossibus peculiaris, caries apud nosologos 
nuncupatur : illa autem mala produntur laryngo-phthiseos symp¬ 
tomatibus quae hic describenda, ut opinor, suscipere non debeo. 

Si vero corpus in bronchiali ramo constiterit, videre est abcessum 
^n vicinia conflatum et quidem in ipso pulmonis parenchymate; alias 
vero reperire est phthisim tuberculosam; semel etiam doctor Manec 
et meus frater in nosocomio vulgo dicto la Pitie pulmonis dextri 
atrophiam observavere. In plerisque harum observationum videmus, 

corpore extraneo simul cum pure ex viis aeriis expulso, aegrorum 
valetudinem subito ad melius vergere et spem curationis adducere; 
quae quidem spes non diu superfuit, quippe quum mors semper con¬ 
secuta fuerit gravissimas alteraliones , quas corpus extraneum at¬ 
tulerat. 

, • 

Aliquot extranea corpora acuta, postquam in tractum aereum 
intromissa fuerint, ejusdem parietes perforaverunt et ad cutem usque, 
trajectis variis corporis textibus, advenerunt; in observationibus enim 
ab Hevin collectis, videmus aristis gramineis aerias vias fuisse 
perforatas : idem ille Hevin dubitationem protulit de hoc transitu 
quarumdam ex istis aristis; verumenimvero anginae et imminentis 
asphyxiae symptomata, quae aliquot aliae ex iisdem aristis genue¬ 
runt, dubitare non siderunt ipsi doctissimo Hevin quin hae saltem 
vias supra dictas percurrissent. 

Fieri quidem potest ut corpus extraneum solidum vi caloris hu¬ 
mani mollescat, aut muco dissolvatur : tum autem intelligere facil¬ 
limum est quomodo primum omnia imminentis asphyxiae symptomata 
adducat, deinceps vero mala supra memorata non afferat : ita, a 
Marcello Donato accipimus matronam quamdam, admissa intractu 
aereo pilula, per tres tantum horas imminenti suffocatione labora¬ 
visse , postea a gravibus symptomatibus omnino fuisse liberatam. 

De Diagnosi. Si quis scripta chirurgiae monumenta perlus¬ 
traverit videritquequam saepissime atque infeliciter practici, non 
satis certi corpora extranea vias aerias occupare, aegris abnuerint 
auxilia quae mortem depullissent imminentem, quanti sit momenti 
diagnosis non inficias iverit. 

Quod si corpus extraneum impeditum os laryngis superius su¬ 
peret, digito in imum pharyngem introducto hocce corpus quod- 
cumque sit agnoscetur. Si vero tenue corpus, perforatis violenter 
tegumentis, m vias usque aerias penetraverit, illius praesentiam 
anterioris colli partis exploratio prodet. Levissimd etenim ecchy- 

mosi deprehensa, morsui pulicis haud absimili, atque tenui tu¬ 
berculo sub cute latenti obscure percepto , impulsus est Lamortirdere 
ad incidendas molliores partes, ipso in loco quo infixa erat ferrea 
spina, quam postea extraxit. 

Postquam corpus solidum , alimentarium nec ne , in isthmum 
gutturis ingestum fuit, si appareat subito tussis vehemens, con- 
vulsiva imminente simul suffocatione, haud immerito suspicandum 
erit vias aerias corpore extraneo fuisse occupatas. Quum tamen 
eadem consequi possint si corpus in parte oesophagi superiore vel 
pharyngis inferiore permanserit, opportunum certe est exponere 
in quo inter se symptomata differant. 

Inquirendum primum erit ab aegro vel adstantibus qua mole 
constet corpus. Si tenue , probabile est illud in tractum aereum 
incidisse : nisi etenim acutum sit horrescatve asperitatibus, tenue 
corpus in ductu pharyngis atque oesophagi non consisteret, vel, etiam 
consistens, non respirationi, compressa trachea, noceret. Sin au¬ 
tem ampliori mole corpus ( uti, verbi gratia, nummorum fasciculus 
de quo narrat Habicot ), illud putandum est vias aereas non sub- 
iisse quarum orificio admitti non potuisset. Adde etiam, exceptis 
quibusdam rarissimis casibus, alimenta deglutiri, quoties corpus 
tracheam obtinet; difficile aut omnino non deglutiri, si oesophagum 
adierit. 

Quod si tumorem circumscriptum praebeat collum, constat cor¬ 
pus extraneum in oesophago adesse. Adhibendum tamen erit oeso¬ 
phagi catheter, uti inquiratur an oesophagus liber sit nec ne : Si 
quis illud neglexerit, in periculuA incidet irritae operationis per¬ 
agendae , corpore reipsa oesophaSm obtinente ; veluti chirurgo 
caeterum perito accidisse narrat Bichat. 

Nihil frequentius practicos in errorem induxit quam remissio prio¬ 
rum sjmptomatum , quae status excepit tranquillior. Quis enim 
suspicetur illum hominem quem videt officiis vacantem quotidia¬ 
nis, puerum illum iterum in ludis versatum haud vitandae mortis 

causam et ssepius proximae in interiore tractu aerio inclusam ge¬ 
rere ? Tum attente perpendenti respirationis phaenomena manifestum 
erit corpus extraneum in tractu aereo adhuc includi : fere semper 
dolorem quemdam observare est, qui facile ab aegro indicatur et 
loco ipsi respondet quem tenet corpus extraneum ; tenacem tussim, 
levem dyspneam, rancosam respirationem (signum cui maximam 
fidem adhibebat Pelletari) , quam, stethoscopo adjuvante, facilius for¬ 
san perceperis. Quoad emphysema partis colli inferioris spectat, 
raro observabitur; at, si supervenerit, magno erit ad diagnosim 
auxilio. 

Quis credat quosdam fuisse practicos qui suffocationem corpo¬ 
rum extraneorum introductu provenientem non secreverint a morbis 
internis ; asthmate videlicet humorali et convulsivo? (. Mem. de VAc. 
de Ch. ) Humore catarrhali? (opus citatum) ; pneumonia? (Pelletari); 
pleuritide tandem? ( Mem. de VAc. de Ch. ) 

His facilius ignoscendum qui corpora extranea in viis aeriis 
jam dudum commorantia non agnoverint. Quidam, exempli gra- 
tiai, vias aerias organica vel spasmodica la 3 sione afflictas crediderunt, 
licet symptomata ex corpore extraneo penderent. Sic enim ma¬ 
trona, de qua apud Bartholinum mentio fit, phthisi lahorare dicebatur 
et tamen, corpore extraneo exeunteomnia* in aeternum cessave¬ 
runt symptomata. Ita pariter judicatum e^at quemdam ex aegris a 
clarissimo Louis citatis asthmate premi, qfandiu nummum in arteria 
asperi retinuit. Alii autem, quum reipsa corpus extraneum quam¬ 
dam laesionem organicam, phthiim, verbi gratia, suscitaverit, hanc 
ipsam agnoverunt, minime verAausarn. Cum ita se res habeant, 
in hoc potissimum chirurgi an^Tus intendi debet, ut certo sciat an 
olim aeger corpus extraneum in tractu aereo admiserit. 

Quod autem spectat corpora per ulceratas parietes in vias aerias 
ingruentia, illa profecto agnoscere difficillimum esse affirmaverim. 
Itaque , si quis repente suffocatione corripiatur, inquirendum erit an 
quidam lateat morbus unde consequi potuerint ulceratio et per- 

loratio tractus aerii, ita ut corpora extranea eumdem tractum inva¬ 
serint. 

Corpus extraneum larynge in ipso contineri indicatur, si ab aegro 
dolor molestiave in alterutro laryngis latere percipiatur, extincta 
simul vel rauca voce supervenientibusque deinceps chronicae an¬ 
ginae laryngeae vel laryngo-phthiseos symptomatibus; nulli vero signo¬ 
rum eorum fidendum est magis quam dolori in loco circumscripto 
insidenti : illo itidem dolore denunciatur corpus extraneum in tra¬ 
chea adesse. Sin autem in broncho constiterit corpus extraneum 
iterque aeri intercluderit, credo fore ut, in illo pectoris latere quod 
broncho obstructo respondet, respirationis murmur audiatur inane 
vel nullum, prout pliis miniis ve bronchus impeditur; dum contra 
in altero pectoris latere puerilis respirationis strepitus exaudietur : 
Hoc vero observatione comprobari decet. 

Ad agnoscendam corporis mobilitatem plurima signa ab auctoribus 
commendata fuerunt; si dolor peregrinetur; si identidem recru¬ 
descant suffocationis phcenomena , sive riserit aeger, sive tussiverit, 
sive corpus suum moverit. Ad haec adjecerunt auctores saepissime 
aegrum conscium fuisse corporis, in tractum aereum alternis vicibus 
ascendentis descentisque. Quod ad mobilitatem ipsam corporis de- 
nunciandam spectat, praedictis signis et praesertim ultimo fiducia de¬ 
betur : sivero signa illa desiderentur, non ideo concludendum, ut 
opinor, corpus extraneum immobile, a fortiori non concludendum 
istud corpus parietibus firme adhaerere. 

De Prognosi .— Omnia quaecumque ad prognosim pertinent haud re¬ 
censere et sigillatim enarrare possim quin simul, mutatis tantum 
verbis, easdem res referam quas supra enumeravi, quum de sympto¬ 
matibus variisque perturbationibus actum est. Tum autem ex ipsa 
rerum expositione judicare quisque potuit, quid periculi ex corpo¬ 
ribus extraneis oriatur. Itaque, quaedam solummodo generalia pro¬ 
posita de prognosi proferam. 

i° Fere semper , ex admisso in viis aereis corpore extraneo gravis¬ 
sima oriuntur pericula. 

2 ° Apud pueros asphyxia magis instat; quod forsan referendum 
ad angustiorem laryngis rimulam, arctiorem tracheam , exquisi¬ 
tiorem demum partium earum sensibilitatem. 

3<> Minori periculo obnoxius aeger, si corpus in alterutro laryngis 
ventriculo constiterit, quarn si glottidem transierit. 

4° Quod si corpus glottidem subiverit et mobile in tracheam 
vagetur, magis reformidanda asphyxia quam si descenderit usque in 
bronchum illique adhaeserit, sed magis valet operatio ad aegri 
salutem. 

5° Majus periculum ab istis corporibus quorum is textus est ut 
facile in humido viarum aeriarum recessu intumescant. 

6° Minus periculum, si ea est corporis natura ut dissolvi facile 
possit; dummodo semel dissolutum membranam villosam, veneni 
more, non offendat : quod quidem admeamthesim minime pertinere 
arbitror. 

De Therapeia. — Quotiescunque corpus extraneum peracutum in 
vias aerias perventum est idemque corpus parte quadam sui ipsius 
cutem vel leviter sublevat, decet, uti a Lamartiniere et Sue jussum 
actum que est, sublata atque eminentia tegumenta incidere, corpus 
nudatum deinceps forcipibus arripere atque extrahere. 

Si corpus extraneum partim laryngem introierit, partim ipsius 
orificium superet, chirurgus non prius quidquam incipere debet 
quam ut corpus, digitorum forcipumque incurvatarum ope, extrahere 
lentaverit. 

Intromisso in vias aerias extraneo corpore cujus ea natura est ut 
facile dissolvatur, si nullae graviores inde oriantur perturbationes 
corpus que tractus aerii parietes corrodere, venenorum more, nequeat, 
expectandum cunctandumque erit. 

Sin autem corpus neque, tegumentis sublatis, prosiliat, neque 
laryngis rimam superemineat, neque facilius mollescat liqueseatve, 

quid tunc chirurgus agat? Numnara ad corpus illud expellendum 
tussis, vomitusve slernulationisve conatus exsuscitabit? Quanquam 
in commentario Hevin legatur ( Mem. ac. de ch.) puellulam quam¬ 
dam pruni nucleum expulisse, concitata tusse per acre medicamentum j 
quanquam, ut refert Riedlinus , adolescens £ larynge pisum rejece¬ 
rit, postquam,'hau st& dosi satis magna olei, concitatus fuerit vomitus; 
quanquam puer alius ab eodem Riedlino citatus e tractu aereo ossi¬ 
culum quoddam extruserit, postquam ad sternutandum coactus fue¬ 
rit , insufflato in nasi cavum convallariae majalis pulvere; quanquam 
non nulla alia similia ; attamen illustrissimorum chirurgorum sen¬ 
tentia fretus, existimo ab illa agendi ratione cavendum esse; nempe 
inde oriri potest ut, mutato situ, corpus impellatur ad orificium 
glottidis in quod impingitur (sive illud convulsive contrahatur , sive 
infauste corpus sese transeundum offerat), hicque remanendo as¬ 
phyxiam citissime pariat; evenire etiam potest ut corpus minime 
moveatur magnaque temporis fiat jactura. In hoc praesertim constat 
curatio ut tractus aerii parietes ferro aperiantur corpusque extraneum 
huncce per hiatum arte creatum extrahatur. De illa quidem jamjam 
dicturus sum operatione, cui nomen bronchotomiae tributum. 

Quo tempore broncholomiam adhibere deceat? Ubi constat corpus 
extraneum adesse , statim bronchotomia adhibenda est. Quam neces¬ 
saria sit hujusce praecepti observantia jactitare supervacaneum est, si 
praefocatio immineat. Quod si paululum aeger a symptomatibus resipis¬ 
cat , non ideo cunctandum est; namque interea loco moveri potest 
corpus extraneum asphyxiamque gignere. Adde bronchos muco 
obstrui, in pulmone congestionem atque emphysema 'supervenire 
posse operationemque tunc peractam, etiamsi feliciter corpori extra¬ 
neo viam aperiat, tamen saluti aegrorum non inservire; uti constat ex 
observationibus professorum Pelletan et Desault. Quod si contra 
cuncta symptomata omnino cessaverint, tunc cunctandum : sed ideo 
tantum cunctandum est quod, remissis omnino symptomatibus, 
diagnosis incerta fiat. Etenim accidisse possit ut corpus extraneum 

spumosis et sanguinolentis commixtum sputis expulsum fuerit, vel, 
inscio aegro, deglutitum motus inter convulsivos. Itaque inutilis 
plerumque fiat operatio. Obscuris hisce in casibus chirurgo ca¬ 
vendum erit ne temere agat, expectandumque erit donec nova 
apparuerint symptomata. 

Si corpus extraneum alterutrum in bronchum prolapsum esse 
atque in eo infixum haesisse constaret, certe ab omni operatione 
abstinere deceret; sedenim , quum chirurgus corpus in broncho 
adesse solummodo suspicetur, quum corpus idem broncho infixum 
haesisse n& suspicetur quidem, non aliter agendum erit ac si corpus 
liberum esse constaret. Atqui, experimentis doctoris Favier nonne 
comprobatum esi corpora in bronchis altius recondita emersisse et 
per vulnus exterius exiisse? Nonne plurimis constat observationibus 
extranea corpora, immobilia primum , intra viginti et quatuor horas, 
ad vulnus iter sibi fecisse et aliquando transiisse? 

Quamvis operatio minus fauste succedat, si serius adhibeatur, 
praesertim apud pueros ; attamen non ideo inutilis habenda est. Sic 
professori Pelletan plane successit operatio, post sex hebdomades in 
juvenem peracta viginti et quatuor annos natum gerentemque in 
trachea globuli formam. 

Etiam si plures menses vel anni effluxerint ex quo corpus extra¬ 
neum tracheam intravit, non rationi repugnabit, ut opinor, quin 
bronchotomia adhibeatur, si ex dolore circumscripto suspicari liceat 
quem locum obtinuerit corpus extraneum, redeuntibus interdum 
suffocationis symptomatibus. iEgri, de quo Sennert verba fecit et qui, 
postquam per tres menses suffocationis symptomatibus obnoxius per¬ 
manserit , expulit tandem cerasi nucleum mali causam, is erat status 
ut operatio permitteretur. Idem dicendum de puella, quae coccygem 
pulli gallinacei in tracheam admiserat, atque plures per annos dolo¬ 
rem modo gravem modo leviorem perpessa est circa locum quem 
corpus extraneum obtinuerat, antequam in pulmones descenderit. 
Quin imo Louis, cum pluribus aliis chirurgis vocatus ab homine 

qualuor ab annis nummum aureum in trachea gerente, uti inter se 
consultarent quid agendum esset, censuit mortem operatione averti 
posse atque non possum non referre ipsius verba : « Quelqu’un, dit- 
» il, crut combattre peremptoirement mon jugement par un argu- 
» ment adhominem, en me demandant si j’oserais faire 1’operation que 
» j’avais proposee : a 1’instant meme, repondis-je, et en votre pre- 
» sence. » 

Verum enim vero, si organorum parenchymata corpore extraneo 
jkm dudum alte laedantur; si, verbi gratia, pectoris auscultatione 
edoceamur ulceribus pulmones corrodi, bronchotomia uti non jam 
licebit quum, extracto vel corpore, perstaret morbus qui non arte 
debellaretur. 

Quo loco bronchotomiam adhibere deceat P Incidere chirurgus po¬ 
test laryngem , tracheam vel utrumque; Inde laryngotomia, tra¬ 
cheotomia, seularyngo- tracheotomia. 

Corpore supra glotidem sito , laryngotomia adhibenda est ; infra 
laryngotomia, tracheotomia, vel laryngo-tracheotomia corpus ex¬ 
trahi potest : quam vero caeteris auteponere deceat chirurgus provi¬ 
debit. 

In eo constat tracheotomia ut, mollioribus incisis primum partibus, 
longitrorsum tracheae pars media atque anterior ita dividatur ut cor¬ 
pus extraneum facile exeat. —Illi operationi plurima exprobranda 
sunt : i° Quod arteria aspera parte penitiori recondita jaceat quam 
ipse larynx; preesertim si eam inferius consideraveris, propter pro¬ 
siliens sterni manubrium. 2° Quod venae thyreoideae inferiores, im¬ 
pedita respiratione, intumescentes descendentes que ante tracheam 
fere necessario, tractante chirurgo , dividantur; (celeberrimus qui¬ 
dem Desault divisis existis venis haemorrhagiam oriri vidit, cui sisten¬ 
dae impar, abstinere coactus est ab operatione absolvenda). 3 J Quod , 
angustiore apud pueros trachea vel nimia apud quosdam colli crassi¬ 
tudine , difficillima evadat operatio. 4° Quod aliquando hujusce re¬ 
gionis vasa anormalem in modum nascantur et distribuantur; sic, 

verbi gratia, arteriam quamdam thyreoideam mediam inferiorem vi¬ 
dit Neubord^rad tracheA ascendentem ; truncum brachio- cephalicum 
Bums observavit attingentem glandulas thyreoideae oram inferiorem; 
carotides ambas eodem trunco editas Scarpa atque idem Bums vide¬ 
runt , ita ut sinistra altius orta ante tracheam altius transiret; dex¬ 
tram tandem arteriam carotidaeam prae trachea in obliquum ascen¬ 
dentem visam esse traditum est. 5° Quod pe/iculum sit laedend® sub- 
clavicularis venae, si longius in imum incidatur. 

Quum itaque tot et tanta obstent tum agendae tum feliciter succes¬ 
surae operationi , illam. quam solam veteres noverant pluresque 
recentiores fauste adhibuerunt, rejiciendam, in praesenti scientiae statu, 
censeo ; nisi tamen aeger dolorem stabilem sentiat ad mediam tra¬ 
cheam simulque chirurgo compertum sit in vias aerias intromissum 
fuisse corpus extraneum, tali forma quali facile tracheae parietibus in¬ 
fixum adhaereat. 

Nihil jam superest nisi ut laryngotomiam atque laryngo-tracheo- 
tomiam inter se conferamus. Altera constat ex incisa verticalites parte 
media cartilaginis thyreoideae"; altera vero, a professore Boyer jussa , 
ex incisis pariter cartilagine cricoidei atque superioribus duobus tri- 
busve tracheae annulis. 

Utraque haemorrhagiae pariun obnoxia, nisi laedatur vena jugularis 
anterior, non quidem exigua. Cum vero illud in utroque accidere possit, 
manifestum est laesionem illam nihil valere ad aestimandum utra sit 
praestantior. Major autem in operatione laryngotomiae peragenda dif¬ 
ficultas, si conversa in os fuerit carlilago thyreoidea ; attamen multum 
abest ut propter hoc solum, prorsus repudietur illa operatio. Ex ea 
deinde consequi potest ut laedatur unum ex ligamentis inferioribus 
glottidis , vel rauca vox fiat. 

Laryngo-tracheotomia contra in eo tantum deficere videtur quod 
dividatur pars media sive Isthmus corporis thyreoidei. Sed illa pars 
saepius exilis vasisque exiguis conspicua, medi4 parte. Eo tamen 
praestat laryngo-tracheotomia quod incisio corpori extraneo sit 

•proxima atque, si necesse sit sectionem in imum producere ad attingen¬ 
dum corpus extraneum parietibus infixum, ignorante priiis chirurgo, 
magis conducat inferius incidisse. 

Statuimus quid agendum sit, quando corpus aut supr& aut infra 
glottidem steterit; quid autem faciat chirurgus, inscius loci a cor¬ 
pore alieno occupati ? tunc etiam laryngo - tracheotomia libentius 
uterer; quoniam tunc liceat aut laryngem aut tracheam scrutari. 

Quod aulem ad uegri situm attinet, oportet quantum fieri potest, 
-aegrum! ita reponi ut quam paucissimum patiatur angorem» Si 
nihil obstat quin optimum eligas, aeger resupinus jacebit capite retro 
paululum demisso, sed collo nihilominus obliquo, ne sanguis in 
vulnus defluat. Ministri aliquot aegrum hoc in situ retinebunt. 

Chirurgus stans a dextris exploratur marginem superiorem et in¬ 
feriorem et angulum anticum cartilaginis thyreoideae, necnon 
cricoidei anteriora, trans partes molliores, nisi crassum vel tu¬ 
mescens insolite collum obsteterit. 

i° Tunc, si tracheotomice operatur , in media corporis linea , scal¬ 
pellum rectum vel convexum ita dirigit ut a parte laryngis inferiore 
usque ad sternum dividatur cutis,, dein superficialis colli fascia, 
demum cellulosus textus qui musculos sterno-hyoideos et sterno- 
thyreoideos utriusque lateris conjungit. Tunc temporis, ope indicis 
digiti asperae arteriae situm agnoscas, inquire annon occurrant in¬ 
soliti arteriarum pulsus, tracheam denuda, quo quidem in opera¬ 
tionis tempore vulgo dividuntur venae thyreoideae inferiores. Primum 
omnium, priusquam ulterius procedas , sanguinis effluxui obstan¬ 
dum , ligatura interposita ; raro enim hoc. in casu poterit aeger 
ita altnm suspirium ducere ut sistat venosa haemorrhagia. Antequam 
asperam arteriam dividas, magni refert ut manu alicujus ministri hic 
ductus immobilis permaneat, ne scalpellum effugiat, quo quidem 
accidente vulnerari facile potest alterutra ex carotidibus arteriis. 
Ne autem laedantur majora vasa, in parte colli inferiore sita , pru¬ 
dentius incidere ex imo ad summum quam ex summo ad imum. 

Chirurgus sinistro pollice dextrum asperae arteriae latus continet, et 
in parte anteriore indicem digitum ita collocat ut recto scalpello 
dux sit futurus , tunc pungit membranam quae inter duos cartila¬ 
gineos annulos interest ; ut incisio quantum decet pateat, utendum 
scalpello cujus extrema pars in globulum exit ( bislouri boutonne) 
vel recurvis forficibus clarissimi Percy. Haud meminisse videntur 
anciores erroris cujusdam in incidenda trachea semel observati et 
de quo mentionem fecit prof. Fizeau , in Journ. de med. chir. et 
pharm. Hic error adeo notabilis mihi visus est, ut prof. Fizeau pro¬ 
pria verba referam. « Si apres avoir ouvert la trachee arter e , soit 
avec le bistouri y soit avec le laryngotome, on introduit une sonde can- 
nelee dans celte ouverture pour Vagrandir, en incisant les anneaux 
de la trachee artere , il peut se faire que V extremite de la sonde s’e ri¬ 
ga ge entre la face interne des anneaux cartilagineux et la face 

externe de la membrane muqueuse . JYous avons vu il y a peu 

de temps un cas de cette nature j le sujet d } ailleurs alteint d } une 
maladie essentiellement morlelle, fut victime d’une semblable erjreur, 
qu’on ne reconnut qua Vouverture du cadavre. » 

2 e Si laryngo-tracheotomia necessaria visa est, incidenda,culis ex 
inferiore parte cartilaginis scutiformis usque ad unciam-finfra car¬ 
tilaginem cricoideam. Colli superficialis fasciaret musculorum sterno¬ 
hyoideorum intervalla dividuntur, sicut supra^i corporis thyreoidei 
Isthmus primos tracheae annullos tegat, secatur, ligantur divisae ar¬ 
teriolae , partes manu ministri continentur, index digitus in mem¬ 
brana cricoidea positus ducit scalpellum qui infigitur praeter supe¬ 
riorem cartilaginis cricoideae marginem , ad vitandam laesionem 
cricothyreoideae anastomoseos : cartilago cricoidea et primi asperae 
arteriae annuli dividuntur scalpello vel forficibus clarissimi Percy. 

3° In laryngotomia autem cutis inciditur a parte laryngis superiore 
usque ad inferiorem et semper quidem in media corporis lined ; 
scalpellus deinceps dividit membranam cellulosam, quae conjungit 
margines interiores musculorum subcutaneorum; dein interval- 

Ium amborum sterno-hyoideorum; occurret aliquando et depri¬ 
metur sinistrorsum cornu medium corporis thyreoidei; larynx 
manu ministri continetur ; membrana crico-thyreoidea propter mar¬ 
ginem inferiorem eartilaginis thyreoidei dividitur; cartilago in¬ 
ciditur ex imo ad summum et sedulo quidem in media lineS } 
seu ope scalpelli globulileri, seu scalpelli acuminati, quem dirigas 
specillo sulcato. Si, ob adultam vel seniorem aetatem, cartilago 
scutiformis in os mutata est, quidam artis magistri putant hoc 
operationi omnino obstare. Mihi quidem in nonnullis tenlatis expe¬ 
rimentis , accidit semper ut illam, forficibus validis instructus, 
dividerem apud seniores mulieres modica difficultate , maxima vero 
apud homines aetate provectos. Putavit nostras Bichat scalpellum 
ex optimo calybe conflatum in omnibus casibus ad cartilaginem 
ossificatam incidendam valere. Hoc ergo vel illud instrumentum 
( forfices vel scalpeliutn ) conducere opinor. 

In laryngotomia et laryngo lracheotomia, oportebit, antequam 
intervallum musculorum supramemoratorum dividas, attente con¬ 
siderare an vena jugularis anterior mediae corporis lineae ita proxima 
sit ut laedatur ; in qualibet bronchotomiae operatione chirurgus non 
debet oblivisci quanti referat ut ductum aerium incidat, siccis om¬ 
nibus partibus; quod quidem assequetur sanguine spongia attente 
deterso et vasis munibus sanguinem fundentibus ligaturi compre¬ 
hensis. Haec enim si omiserit, fieri potest ut sanguis, in asperam 
arteriam defluens, caeteris accedat quae vitam aegri in periculum 
adducunt. Attamen notandum est in operatione ad extrahendum 
corpus extraneum constituta hoc minus metuendum esse quam 
quum angustum iter tantummodo aperitur aeri, limi quia aeger 
facile evomit ex lato vulnere sanguinem aere ex pulmonibus re¬ 
duce propulsatum , tum quia, aeris transitu in pulmones redinte¬ 
grato , respiratio sine ullo impedimento fit; et constat respirationis 
facilitatem maximum conferre ad supprimendas venarum haemor- 
rhagias. In casu quodam, quum aeger in articulo mortis esset ob 
sanguinem qui in asperam arteriam defluebat, Virgili vitam hujusce 

aegri servavit, incido amplius hoc ductu , qui primum inter duos 
tantum annulos apertus fuerat. Si, imminente asphyxia , citissime 
incisae fuissent viae aeriae nec sat temporis fuisset ad exsiccandos omnes 
hcemorrhagiae fontes; si, inquam, operatione perfecti, sanguis in 
asperam arteriam deflueret et periculum asphyxiae afferret, opor¬ 
teret exemplo prof. Roux, hunc sanguinem illico for&s attrahere, 
ore applicato ad hiatum asperae arteriae , et deinceps aegrum it& re¬ 
ponere ut sanguis ex vulnere fluens foras suo pondere deferatur. 

Sub finem operationis, videre est saepius corpus extraneum sponte 
sua exire atque aliquoties sat procul exilire. Si inter vulneris labra 
tantummodo feratur , forcipe extrahetur. Forcipes ad dilatandum , 
si opus fuerit, vulnus , inserviunt. 

Si corpus extraneum sedeat in alterutro ex laryngis ventriculis, 
tentandum est illud arripere forcipe leviter recurvo et per vulnus 
extrahere, vel, si vanum sit hoc tentamen, repellendum est corpus 
ad pharyngem, ut fecit Pelletan. Si corpus maneat infra apertu¬ 
ram et cerni tamen possit, adhuc captandum est forcipe et favendum 
etiam y si necesse sit, huic investigationi, amplificata deorsum as- 
perae-arteriae incisione, quantum prudentia sinet. Si inferius et 
quidem immobile steterit, tentabit etiam chirurgus id loco movere 
ope instrumenti flexilis in globulum desinentis aut etiam in speciem 
hami obtusi. Sed si, post aliquot hujusce modi inqpsitiones , corpus 
loco non moveatur, non insistendum est huic agendi rationi, nec 
desperandum de exitu spontaneo corporis, ut supra diximus; vul¬ 
neri linteum tenue admovere decet, aegrum que ita reponere ut 
horizontalis fiat trachei ductus. Etenim videre fuit, prono aegri 
capite, calculum (un petit caillou ) rotundum, illico ex trachea 
exiisse. Oporteret , quum corpus extraneum exire moratur , ejus 
expulsionem provocare, adhibitis slernutatoriis medicamentis, etc. 

Si autem corpus extraneum post operationem subito exierit nec 
sanguis in tracheam defluxerit, nulla obstant quin ita agas ut labra 
vulneris illico coalescant. Tamen prof. Boyer , metuens interiorem 

hsemorrhagiam, mavult vulnus sine apparatu relinqui ad crastinum 
usque diem ; tumque citam partium coalitionem obtinere, ope 
fasciolarum emplasticarum ; vulneri vulgo cicatrix obducitur die 
vicesimo aut trigesimo. Haec autem incommoda operationem Bron- 
chotomiae praecipue insecuta sunt, scilicet laesio quaedam vocis, 
aeris parva fistula, quae vario tempore permanserunt. 

Si quis meminerit quam feliciter successerit aspiratio, in exemplari 
supra citato, approbandos existimabit illos qui, per orificium laryngis 
superius accommodatique instrumenti ope, liquida exhaurire ten- 
taverunt aeris iter intercludentia. Huic autem agendi modo, qui 
praeterea restituendae respirationi, insufflato aere, favet, adjungi 
profecto deceret situm convenientem, medicamentaque tussim vel 
sternutationem concitantia : iis nempe, si ad curandam asphyxiam a 
liquidorum affluxu ortam adhibeantur, non eadem exprobranda 
sunt quam cum ad extraneorum corporum solidorum therapeiam 
spectant. 


FINIS. 



